Man beseer toe hy met motor in huis vasjaagArgieffoto: ER24 ŉ Man, vermoedelik in sy 30’s, is Vrydagaand ernstig beseer toe hy met sy motor in ŉ huis in Westville, Durban, vasgejaag het. “ŉ Ligte motor het in die tuin van ŉ huis gestaan toe paramedici by die toneel in Rockdaleweg opgedaag het,” het Russel Meiring, woordvoerder van ER24, gesê. “Die man het in die motor gelê. Hy was in ŉ ernstige toestand.” Die man is versigtig uit die motor gehaal en het op die toneel behandeling ontvang. “Hy is daarna na King Edward-hospitaal geneem vir verdere behandeling.” Die oorsaak van die ongeluk is nie bekend nie, het Meiring gesê.